CELEX: 62006TN0078
Language: sl
Date: 2006-02-24 00:00:00
Title: Zadeva T-78/06: Tožba, vložena  24. februarja 2006  — Armando Álvarez proti Komisiji

20.5.2006   
            
            
               SL
            
            
               Uradni list Evropske unije
            
            
               C 121/14
            
         Tožba, vložena 24. februarja 2006 — Armando Álvarez proti Komisiji
   (Zadeva T-78/06)
   (2006/C 121/24)
   Jezik postopka: španščina
   Stranke
   
      Tožeča stranka: Armando Álvarez, S.A. (Madrid, Španija) (zastopnika: E. Garayar in A. García Castillo, abogados )
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev tožbe za dopustno,
            
         
               —
            
            
               razglasitev ničnosti Odločbe C(2005) 4634 konč. z dne 30. novembra 2005 v zadevi COMP/F/38.354 v delu, kjer je bila ugotovljena odgovornost družbe Armando Álvarez, S.A.,
            
         
               —
            
            
               naložitev Komisiji plačila vseh stroškov, ki jih je družba Armando Álvarez, S.A. priglasila v tem postopku.
            
         Tožbeni razlogi in bistvene trditve
   Tožeča stranka predlaga razglasitev ničnosti Odločbe Komisije C(2005) 4634 konč. z dne 30. novembra 2005 v zadevi COMP/F/38.354 — Industrijske vrečke. V izpodbijani odločbi je Komisija navedla, da je tožeča stranka, skupaj z ostalimi podjetji, kršila člen 81 ES, in sicer s tem, da je v letih od 1991 do 2002 sodelovala pri več sporazumih in usklajenih ravnanjih v sektorju plastičnih industrijskih vrečk v Nemčiji, Belgiji, na Nizozemskem, v Luksemburgu, Španiji in Franciji. Zaradi teh kršitev je Komisija tožeči stranki naložila plačilo globe na podlagi solidarne odgovornosti s podjetjem Plásticos Españoles, S.A.
   V utemeljitev svojega zahtevka tožeča stranka navaja, da je Komisija zmotno presodila dejansko stanje, da ni spoštovala načela domneve nedolžnosti ter da je kršila pravice do obrambe tožeče stranke.